Nobeta Keyeyê Şenyaşarî yo ke ferdê înan hetê merdimanê Wekîlê AKPyî Îbrahîm Halîl Yildizî ra kişîyayî, roja 330. de dewam kena.
Mudirîya Polîsan a Riha reyna venga Emîne Şenyaşar û Ferît Şenyaşarî da ke wa îfade bidê û înan vizêr îfade dabi dozgerîye. Îfade de seba ke keyeyê Şenyaşarî fotografê merdimanê xo yê qetilkerdeyan berz kerdî persî ameyî perskerdene.
Îfade ra dima Emîne û Ferît Şenyaşarî vera dîyayî.
Na reya 13. a ke keyeyê Şenyaşarî îfade dayo. Şenyaşarî ewro zî verê Edlîyeya Riha de nobeta edaletî de yê.
